Eduard Tüür

Eduard Tüür (22. jaanuar 1931 Haapsalu – 3. oktoober 2022 Tallinn) oli eesti karikaturist ja graafik. Eduard Tüür sündis Haapsalu linnas kingseppmeistri Eduard Tüüri seitsmelapselises peres. Õppis Palivere ja Haapsalu algkoolis. Edasi õppis tööstuskoolis, siis Võru Kohaliku Tööstuse Tehnikumis metallitöö tehnoloogiat. Töötas mõned aastad Tallinnas tehases Ilmarine ja seejärel Haapsalus Läänemaa Põllumajandusühistute Liidus mehaanikainsenerina, kuni see töökoht likvideeriti. Seejärel töötas artellis Haapsalu tehnilise juhatajana ja esimehena, ETKVLi Läänemaa Segatööstuskombinaadis direktorina ja oli 1960–1961 Haapsalu leivatehase esimene direktor. 1961. aastast elas ta Tallinnas, kus töötas Kohaliku Tööstuse Tehnoloogia Instituudis kujunduse osakonna juhatajana. Ta on olnud vabariikliku karskusühingu vastutav sekretär, koondise Eesti Trükitööstuse a/ü komitee esimees, õppejõud Rummu vangilaagri Tööstuskoolis ja Rummu keskkoolis tehnilise joonestamises ja masinaõpetuses. Viimane töökoht oli tal Eesti Hoiupank, kus töötas 7 aastat valitsuse juhatajana ja hiljem välissuhete osakonnas. Alates 1996. aastast on Eduard Tüür pensionär. Ta on Eesti Ajakirjanike Liidu auliige. Tema vennad Harald Tüür ja Richard Tüür tegelevad samuti kunstiga. Ka Eduard Tüüri poja nimi on Eduard Tüür. Tema esimene karikatuur avaldati 1955. aastal Haapsalu rajoonilehes Töörahva Lipp. Kunstniku üle 2000 karikatuuri on avaldatud paljudes eesti ajalehtedes ja ajakirjades. Karikatuure on avaldatud samuti Saksamaa, Poola, Venemaa, Ukraina, Läti, Leedu, Belgia ja endise Jugoslaavia ajakirjanduses ning 50 karikatuurikogumikus, -kataloogis ja -bukletis. Eduard Tüür on karikatuurivõistlustel võitnud 31 auhinda. Osalenud paljudes karikatuurižüriides ja organiseerinud karikatuurivõistlusi. Esimene ja seni viimane Eesti-Soome karikaturistide maavõistlus teemal "Pank ja raha". Võistlus toimus 1992. aastal. Lisaks viie karikaturisti (Hugo Hiibus, Hillar Mets, Urmas Nemvalts, Aimar Juuse ja Eduard Tüür) näituse "Raha ajab naerma" organiseerimine Riias toimunud Esto päevadel 2004. aastal. Sama näitus oli üleval ka Eesti Panga Muuseumis. On valmistanud ka eksliibriseid. Esimene eksliibris valmis tal 1966. aastal. Tänaseks on neid ligi 200. 1992. aastal andis Tartu Eksliibriseklubi välja tema loomingut tutvustava bukleti. 2002. aastal ilmus raamat: "Eduard Tüür – eksliibrised". Eduard Tüüri kujundatud eksliibriste omanikud elavad Eestis, Venemaal, USA-s, Saksamaal, Austrias, Inglismaal, Soomes, Hollandis, Rootsis, Iisraelis, Gruusias, Lätis ja Belgias. Lisaks karikatuuridele on ta avaldanud reisikirjeldusi ajakirjades Elukiri, Kodutohter ja Reisimaailm. 2001. aastal andis Kirjastuskeskus välja tema reisiraamatu "Reisihull". Lisaks kuulub tema loomingusse üle saja plastikaatlõiketehnikas graafilise töö. Osalenud näitustel alates 1971. aastast Eestis, Lätis, Leedus, Venemaal, Rumeenias, Ukrainas, Armeenias, Kasahstanis, Bulgaarias, Belgias, Iisraelis, Poolas, Ungaris, Ukrainas, Makedoonias, Türgis, Lõuna-Koreas ja Brasiilias kokku 84 korral. Isikunäitusi on toimunud Eestis (Tallinn, Tartu, Narva, Kohtla-Järve, Pärnu, Haapsalu, Võru, Paide, Rapla, Viljandi, Kuressaare, Valga, Kärdla ja mitteametliku info järgi esimest korda euroopa karikatuuri ajaloos vangla müüride vahel, nimelt 2008.aastal Rummu vanglas teemal "Kuritegelikd jamad"), Soomes (Turu, Hanko, Helsingi, Espoo, Lappeenranta, Kotka, Hämeenlinna ja Naantali), Austrias (Viin, Salzburg ja Obernberg), Saksamaal (Karlsruhe, Bad-Birnbach ja Gschwend), Lätis (Riia), Portugalis (Lissabon) Rootsis (Stockholm ja Lund) Lõuna-Korea, Seul 2017. Graafikaalaseid isikunäitusi on olnud Tallinnas, Pärnus, Haapsalus, Viljandis, Stockholmis ja Soomes (Hämeenlinna ja Espoo). Eksliibrisenäitusi on tal olnud Tallinnas, Haapsalus, Pärnus, Rootsis (Stockholm) ja Soomes (Naantalis ja Espoos). 2007. aastal Tervishoiumuuseumis karikatuurinäitus "Kriminaalsed jamad", sama näitus oli 2008. aastal Murru vanglas. Kinkinud oma töid järgmistele muuseumidele: Tartu Spordimuuseumile (Sportlikud jamad), Tervishoiumuuseumile (Tervislikud jamad) Eesti Panga Muuseumile (Panga- ja rahajamad), Politseimuuseumile (Kriminaalsed jamad), Läänemaa Muuseumile (Varia), Eesti Karskusliidule AVE (Joo sõber, joo), Eesti Teatri- ja Muusikamuuseumile (Teater ja Muusika) ja Eesti Huumorimuuseumile. Pilapildid (eesti, inglise, soome ja saksa keeles, 96 lk, 1994) ISBN 9985570219 Pilapildid 2 (eesti, inglise, soome, aksa ja vene keeles, 96 lk, 1998) ISBN 9985604895 Pilapildid 3 (eesti, inglise, soome, saksa ja vene keeles, 96 lk, 1999) ISBN 9985605268 Pilapildid 4 (eesti, inglise, soome, saksa ja vene keeles, 96 lk, 1999) ISBN 9985605799 Pilapildid 5 (eesti, inglise, saksa, soome ja vene keeles, 96 lk, 2000) ISBN 998560721X Sportlikud jamad (eesti ja inglise keeles, 48 lk, 2001) ISBN 9985608593 Eduard Tüür – 70 (eesti ja soome keeles, 72 lk, 2002) ISBN 9985609646 Üldine jama (eesti ja soome keeles, 48 lk, 2001) ISBN 9985781384 Oh neid jamasid (eesti ja soome keeles, 48 lk) ISBN 9985784057 Tervislikud jamad (eesti, soome, inglise ja vene keeles, 48 lk) ISBN 9985785495 Vallatud ja perejamad (eesti, soome, rootsi, läti ja vene keeles, 48 lk, 2003) Panga- ja rahajamad (eesti, inglise, rootsi ja vene keeles, 48 lk, 2003) ISBN 9985788796 Caricaturas Sem Palavras (portugali keeles, 48 lk, 2004) ISBN 9949107881 Seinast seina jamad (eesti, soome, vene, rootsi ja saksa keeles, 48 lk, 2004) ISBN 9949103479 Seinast seina jamad 2 (eesti, soome, inglise ja vene keeles, 48 lk, 2004) ISBN 9949106737 Sõnadeta 2 (48 lk, 2005) ISBN 9949130050 Seinast seina jamad 3 (eesti ja soome keeles, 48 lk, 2005) ISBN 9949131790 Eduard Tüür – 75 (eesti ja inglise keeles, 48 lk, 2006) ISBN 9949133262 Seinast seina jamad 4 (eesti ja soome keeles, 48 lk, 2006) ISBN 9789949139095 Paragrahv (eesti, inglise, soome ja vene keeles, 48 lk, 2007) ISBN 9789949150663 Seinast seina jamad 5 (eesti ja soome keeles, 48 lk, 2007) ISBN 9789949152919 Kala tuleb (eesti, soome ja inglise keeles, 24 lk, 2007) ISBN 9789949156320 Sõnadeta 3 (48 lk, 2008) ISBN 9789949181209 Ohne Worte : [näituse kataloog] (48 lk, 2009) ISBN 9789949181445 Lõpp jamadele (eesti, inglise ja soome keeles, 48 lk, 2009) ISBN 9789949186112 Auto (eesti ja soome keeles, 24 lk, 2010) ISBN 9789949212255 Joo, sõber, joo... (eesti, soome, inglise ja vene keeles, 24 lk, 2010) ISBN 9789949212750 Abielu (eesti, soome, inglise ja vene keeles) ISBN 9789949213320 Must kokteil pilapiltidest elik Eduard Tüür – 80 (eesti, soome ja inglise keeles, 48 lk, 2011) ISBN 9789949214051 Kunst ja muusika (eesti, soome ja inglise keeles, 24 lk, 2011) ISBN 9789949215645 Must kokteil pilapiltidest, elik, Eduard Tüür 80 (48 lk, 2011) ISBN 9789949214051 Varia (minivalik karikatuuridest värvilistest graafikast ja eksliibristest eesti keeles, 48 lk, 2011) ISBN 9789949301300 Varia 2 (48 lk, 2016) ISBN 9789949386536 Raha tüürib... (Eduard Tüüri karikatuurid ja Viljar Kaarna luuletused), Pilkaja raamatukogu nr 5, 28 lk, 2016) ISBN 9789949940080 Kataloog "Balti karikatuur" 1978 Riia Kataloog "Homo sapiens 2" 1978 Vilnius Kogumik "Pikker Poolas" 1980 Varssawa Kogumik "Händikäpp" 1980 Tallinn Kataloog "Võitjate üle ei naerda" 1980 Tallinn Kataloog "Homo sapiens 3" 1981 Tallinn Kataloog "Mis siin naerda on" 1982 Tallinn Kataloog "Homo sapiens 4" 1984 Vilnius Kataloog "Humoristlike jooniste näitus" 1986 Erevan Kataloog "Krimmi 3. Karikatuuride näitus" 1987 Simferopol Kogumik "Homo novus" 1988 Tallinn Buklet "Terviseks 1" 1988 Tallinn Buklet "Terviseks 2" 1988 Tallinn Kogumik "Tallinlane naerab" 1989 Tallinn Kogumik "Hetked-retked" 1989 Tallinn Kogumik "Pikri karikatuurimeistrid" 1989 Moskva Kogumik "Paber otsustab" 1996 Tallinn Kataloog "Rahvusvaheline karikatuuri festival" 2000 Knokke-Heist (Belgia) Kataloog "15. Rahvusvaheline karikatuurinäitus" 2001 Gabrovo (Bulgaaria) Kataloog "Sõltumatu Ukraina" 2001 Kiiev (Ukraina) Kataloog "Cartoons & Photos 2" 2001 Bree (Belgia) Kataloog "Cartoons & Photos 3" 2002 Bree (Belgia) Kataloog "Cartoons & Photos 4" 2003 Bree (Belgia) Kataloog "Raha ajab naerma" 2003 Tallinn Kataloog "Cartoons & Photos 5" 2004 Bree (Belgia) Kogumik "120 aastat Eesti vanimat tuletõrjeorkestrit" 2004 Tallinn Kogumik "Beeld EXPRESS" 2004 Neeroeteren (Belgia) Kogumik "Beeld EXPRESS" 2005 Neeroeteren (Belgia) Kataloog "Sõltumatus ja meedia" 2005 Kiiev (Ukraina) Kataloog "17. rahvusvaheline karikatuurinäitus 2005" Gabrovo (Bulgaaria) Kataloog "Viljandi VI karikatuurivõistlus" 2007 Viljandi Kataloog "Viljandi VII karikatuurivõistlus" 2008 Viljandi Kataloog "14. rahvusvaheline karikatuurinäitus 2008" Haifa (Iisrael) Kataloog "Viljandi VIII karikatuurivõistlus" 2009 Viljandi Kataloog "19. rahvusvaheline karikatuurinäitus" 2009 Gabrovo (Bulgaaria) Kogumik "125 aastat eesti vanimat tuletõrjeorkestrit" 2009 Tallinn Kataloog "15. rahvusvaheline karikatuurinäitus" 2009 Haifa (Iisrael) Kataloog "Viljandi IX karikatuurivõistlus" 2010 Viljandi Kataloog "16. rahvusvaheline karikatuurinäitus 2010, Haifa/Iisrael) Kogumik "Valik Pikkeris aastatel 1978–1988 avaldatud karikatuuridest" 2010, Narva Kataloog "Rahvusvaheline kariaktuurinäitus" 2011. Knokke-Heist (Belgia) Kataloog "17. rahvusvaheline karikatuurinäitus" 2011, Haifa, Iisrael Kataloog Rahvusvaheline karikatuurinäitus"Vana ja uus" 2011, Narva Kataloog 18. rahvusvaheline karikatuurinäitus 2012, Haifa/Iisrael Kataloog "Cartoonale Brugge 2013" Brugge (Belgia) Kataloog Rahvusvaheline karikatuurinäitus "Jäähoki 2013" Budapest Ungari Kataloog Rahvusvaheline karikatuurinäitus "Linlane naerab" 2013 Tallinn Kataloog XIII rahvusvaheline karikatuurinäitus 2013 Kiiev (Ukraina) Kataloog 11. rahvusvaheline karikatuurinäitus "Kaprik 2013" (Poola) Kataloog "Edmund Valtmani nimeline XI Viljandi karikatuurivõistlus 2014" Kataloog "42. rahvusvaheline karikatuurinäitus Skopje-Makedoonia 2014" Kataloog 16. rahvusvaheline karikatuurinäitus "Celebrities" Poola 2014 Kataloog "Aydin Doğan Karikatur" Türgi 2014 Kataloog "Aydin Doğan Karikatur" Türgi 2015 Kataloog "35.INTERNATIONAL NASREDIN HODJA CARTOON CONTEST" Türgi 2015 Kataloog "42nd International Humor Exhibiton of Piracicaba" Brasiilia 2015 Kataloog "SICACO Internatitional Cartoon Contest" Lõuna-Korea 2017 Valter Kruuti satiirilistele luulekogumikele "Vanasõnade vägi (2001)" "Issanda loomaaed (2002)" "Võimuloss ja miljonipeldik (2002)" Valter Parve "Euroopalik väärtus ja naljamehed eestlased : ühe perekonna lood Eduard Tüüri pilapiltidega" Aavo Kokk "Kvaliteet elus ja hoiupangas" (1995) Valter Kruut "Vindilisi vesteid ja Padavere pajatusi" (2007) TNK Kodulinna koostatud raamat "Tuul viis põllult traktori" (2010) Valter Parve "Euroopalik väärtus ja naljamehed eestlased : ühe perekonna lood Eduard Tüüri pilapiltidega" 1980 – Energiamüügi ja Õhtulehe karikatuurivõistlus "Säästkem energiat", III koht 1981 – Karikatuurivõistlus "Mis siin naerda on?", ajakirja Pikker preemia 1982 – Õhtulehe karikatuurivõistlus "Tõkestame neile tee", III koht 1986 – Eesti NSV Vabatahtliku Karskusühingu, Eesti NSV Ajakirjanike Liidu ja ajakirja Pikker alkoholivastase karikatuurinäituse preemia ja Eesti NSV Ajakirjanike Liidu peapreemia 2013 – Edmund Valtmani nimeline karikatuurivõistlus, III ergutuspreemia Jaanus Kulli (1. aprill 2008). "Karikaturist Eduard Tüüril pandi vanglas käed raudu". Õhtuleht. "Raha ajab naerma : [Hugo Hiibuse, Aimar Juuse, Hillar Metsa, Urmas Nemvaltsi ja Eduard Tüüri karikatuuride näitus] Eesti Panga muuseumis naljakuul 2003 : [kataloog]". Digar. Kodumaa nr 31, 5. august 1981 "Naljanäitus" Sirp ja Vasar, nr. 42, 17 oktoober 1986 Eduard Tüüri looming Pilapiltnik Eduard Tüüri elu täis naljakaid jamasid, Õhtuleht, 15. jaanuar 2001 Eduard Tüür näitab rahvusvahelist taset, Pärnu Postimees, 29. märts 2006 Karikaturist Eduard Tüür naljatab kultuurikeskuses, Meie Maa, 21. mai 2011